**Kuma swin'wana mayelana na Oditi**

**Loko u oditiwa kumbe u hlawuleriwile Ntiyisiso**

Ku hlawuleriwa oditi kumbe ku hlawuleriwa ntiyisiso i tiphurosese timbirhi to hambana. Langutisa laha hansi eka webupheji leyi loko u lava ku tiva hi oditi.

**Xana ntiyisiso i yini?**

I ntiyisiso wo hetiseka wa vuxokoxoko lebyi tivisiweke hi muhakelaxibalo eka ntiviso kumbe eka ntlheriso. Leswi swi katsa mfananiso wa vuxokoxoko lebyi ehenhla ka switiviwa swa vandla ra vunharhu leswi hlengeletiweke hi SARS ku suka eka swihlovo swo hambanahambana, tirhekhodo ta swa timali na tinkota na/kumbe matsalwa man'wana mo seketela lama nyiketiweke hi muhakelaxibalo ku tiyisisa leswaku ntiviso/ntlheriso a wu voyamelangi tlhelo rin'we naswoa i vuyimeri bya xiyimo xa xibalo xa muhakelaxibalo lebyi lulameke. Loko se u rhumerile ntiviso/ntlheriso, ntiviso/ntlheriso wa wena wu nga hlawuleriwa ntiyisiso.

**Xana i mani loyi a nga hlawuleriwaka ntiyisiso?**

Muhakelaxibalo un'wana ni un'wana a nga hlawuriwa hi SARS ku va tiyisisiwa hi xikongomelo xa vufambisi bya kahle bya xibalo, ku katsa na hi xiyimo xa nxungeto.

**Xana hi wa hi magoza lawa ndzi faneleke ku ya teka loko ndzi hlawuleriwile ntiyisiso?**

Loko u hlawuleriwile ntiyisiso, u ta tivisiwa hi SARS hi ku tirhisa papila ra ximfumo. Papila leri ri ta kombisa siku ro hetelela / mikarhi leyi u faneleke ku rhumela:

* Matsalwa lama faneleke (matsalwa mo seketela) / vuxokoxoko byin'wana/ tifomo; kumbe
* Xikombelo Xa Ndzulamiso ([Request For Correction (RFC).](https://www.sars.gov.za/individuals/what-if-i-do-not-agree/request-for-corrections/) RFC yi fanele ku rhumeruwa loko u tsakela ku cinca ntiviso wa wena wa ntiyiso.

Matsalwa lama faneleke ma ta hambana hi ku ya hi muxaka wa xibalo. Loko u ri eFiler, u nga tirhisa chanele leyi ku rhumela matsalwa ma wena lama faneleke. Sikena matsalwa ma wena lama faneleke no ma sevha eka khomphyutara/desktop ya wena. Nghena eka eFiling, nghenisa matsalwa ma wena lama faneleke no ma rhumela hi ku tirhisa eFiling. U komberiwa ku tsundzuka ku tlilika ‘submit’ ku kota ku rhumela matsalwa lama faneleke eka SARS. Hi le tlhelo, u nga rhumela matsalwa lama faneleke hi ku tirhisa [SARS Online Query System](https://tools.sars.gov.za/SOQS/?queryType=5?) eka webusayiti ya SARS. Loko u nga tiyisisekangi, u nga buka xitshembisano erhavini ra SARS no rhumela matsalwa ma wena lama faneleke.

**Swiletelo swa Nkoka:**

* Matsalwa lama faneleke lama lavekaka ma ta longoloxiwa epapileni ra ntiyisiso leri rhumeriweke hi SARS.
* Linki yo nghenisa matsalwa lama faneleke eka eFiling ya kumeka ntsena loko u kumile papila leri kombelaka matsalwa lama faneleke (langutisa eka swiletelo leswi faneleke eka eFiling):
  + Nghenisa Matsalwa lama faneleke tanihilaha u komberiweke ha kona eka papila leri vuriweke laha henhla.
  + Endzhaku ka loko matsalwa lama faneleke ma nghenisiwile, tlilika batheni ya ‘submit’ ku ya rhumela eka SARS. U KOMBERIWA KU TSUNDZUKA leswaku endzhaku ka ku rhumela matsalwa lama faneleke, linki yi ta pfala naswona u nge he koti ku nghenisa matsalwa man'wana lama faneleke. Kwalaho swi na nkoka leswaku u tlilika submit NTSENA loko matsalwa hinkwawo ma nghenisiwile.
* Tiyisisa leswaku papila ra ntiyiso leri nga rhumeriwa hi SARS ri katsiwile loko u rhumela Matsalwa lama faneleke eka [SARS Online Query System](https://tools.sars.gov.za/SOQS/?queryType=5?) kumbe hi ku tirhisa rhavi, tanihileswi ri nga na rheferense ya ba-khodi yo hlawuleka leyi hlanganisaka Matsalwa lama faneleke eka tirhekhodo ta wena ta xibalo.
* Tiyisisa leswaku swiyimo leswi landzelaka swa landzeleriwa loko Matsalwa lama faneleke ma nghenisiwa:
  + Muxaka wa fayili wu nga va pdf, .doc, .docx, .xls, .xlsx, .jpg na .gif ku kotisa SARS ku vona matsalwa.
  + Mpimo wa le henhla lowu pfumeleriwaka hi tsalwa i 2MB naswona nhlayo ya le henhla ya 20 wa matsalwa yi nga ha nghenisiwa.

**Xana ndzi nga langutela yini enkarhini wa ntiyisiso?**

 Loko u fanerile hi ntiyisiso, hi ta ringeta ku:

* Ku tivisa loko ku ve ntlheriso kumbe ntiviso wu fanerile hi ntiyisiso.
* Hetisisa ntiyisiso eka 21 wa masiku ma bindzu ku sukela eka siku leri matsalwa hinkwawo lama lavekaka no fanela ma nga kumiwa hi rona, loko ku ve ntlheriso wa wena i wa nkarhi wolowo wo fayila.

Papila leri kombelaka matsalwa mo engetelela lama ya faneleke ri nga humesiwa loko ku ve matsalwa lama faneleke lama ma humesiweke ku sungula a ma nga enelanga ku hetisisa ntiyisiso.

Loko u ri na vuyiselo wa mali lowu u faneleke ku wu kuma, vuyiselo wa mali wu nge hakeriwi loko ntiyisiso wa ha ri eku endliweni.

SARS yi fanele ku tiyisisa leswaku xiyimo xa xibalo lexi tivisiweke xi fambelana na xinawana xa xibalo lexi faneleke. Loko xi kumeka leswaku xi hoxekile, nhlelelo wu nga ha endliwa.

Ku hakerisiwa ka mixupulo ya mpimanyisohansi ku fanele ku tekeriwa enhlokweni laha mpimanyisohansi wu nga humelela. Phesenteji ya nxupulo yi sukela eka 0% ku fikela eka 200%. Mixupulo ya vukari swinene yi vekeriwile ka vaonhi lava vuyelelaka kumbe vahakelaxibalo lava pfumalaka ntirhisano.

**Loko ndzi nga hlamuli eka xikombelo xa matsalwa lama faneleke?**

Loko u nga hlamuli hi ku rhumela [RFC](https://www.sars.gov.za/individuals/what-if-i-do-not-agree/request-for-corrections/) kumbe ku nyiketa matsalwa lama faneleke, papila ra vumbirhi ri ta rhumeriwa eka wena. Loko na sweswi u nga hlamuli eka mikarhi leyi vekiweke, nhlahluvo lowu pfuxetiweke wu ta humesiwa hi ku ya hi switiwa leswi SARS yi nga na swona.

**Xitsundzuxo xa Nkoka:** Swa antswa ku hlamula eka swivutiso hinkwaswo nkarhi wolowo. Vahakelaxibalo lava nga riki na ntirhisano va nga hlangana na mixupulo ya le henhla loko ku kumiwa leswaku ntivisohansi wu humelerile.

**Xana ndzi nga langutela yini loko ntiyisiso wu hetisisiwile?**

Endzhaku ka loko ntiyisiso wu hetisisiwile, u nga langutela xin’we xa leswi landzelaka:

* Laha ku nga boxiwangiki (mi)nxungeto yo engetelela naswona mbuyelo wu nga endliwangi, Xitiviso xa hetisiso wa ntiyisiso hi ku tirhisa eFiling, imeyili kumbe poso;
* Laha ku nga boxiwangiki (mi)nxungeto yo engetelela naswona mbuyelo wu nga endliwangi, Xitiviso xa Nhlahluvo xa nhlahluvo lowu pfuxetiweke hi ku tirhisa eFiling, imeyili kumbe poso;
* Laha ku nga boxiwangiki (mi)nxungeto, Rhumelo wa Papila ra Oditi hi ku tirhisa eFiling, imeyili kumbe poso; Ntlheriso/ntiviso wa wena wu yisiwa eka oditi. Loko ku ve u kolotiwa mbuyiselo, mbuyiselo wu hakeriwa ntsena endzhakukaloko oditi yi hetiwile naswona mitiyisiso yo karhi ya mbuyiselo hi pasiwile.

Nhlahluvo wa SARS hi ntolovelo wu va wo hetisela eka malembe manharhu ku sukela eka siku ra nhlahluvo (swibalo swa nhlahluvo leswi nga ri ki swa munhu yena n'wini swo fana na Xibalo xa Malinghena) kumbe ntlhanu wa malembe ku sukela eka siku ra nhlahluvo (swibalo swa nhlahluvo wa munhu yena n'wini ku fana na Xibalo xa Mixavo). Hambiswiritano SARS, yi na mfanelo yo pfula nhlahluvo lowu bumabumeriweke khale laha vuxisi, nkombiso wo hoxeka kumbe laha nkampaluxo wa timhaka ta matsalwa wu nga boxiwa. Ku ya emahlweni, SARS yi na mfanelo yo engetelela siku ra xibumabumelo eka swiyimo swin’wana.

Loko u vilerisiwa hi nhlahluvo, u nga wu kaneta. Langutisa eka Mikaneto ku kuma vuleteri byo hlaya eka phurosese yaleyo.

**Xana oditi i yini?**

I xikambelwana xa tirhekhodo ta timali na ta tinkota na/kumbe matsalwa mo seketela ma muhakelaxibalo ku kumisisa loko muhakelaxibalo a tivisile xiyimo xa yena xa xibalo eka SARS. Laha muhakelaxibalo a nga endlangiki ntivisiso kumbe ku fayila ntlheriso, i ndzavisiso wa mayelana na loko swiendlo swa muhakelaxibalo swi landzelerisa na mipfumelelo ya xinawana xa xibalo lexi faneleke.

**Xana i mani loyi a nga hlawuleriwaka oditi?**

Muhakelaxibalo un'wana ni un'wana a nga hlawuriwa hi SARS ku oditiwa hi xikongomelo xa vufambisi bya kahle bya xibalo, ku katsa na hi xiyimo xa nxungeto. Muhakelaxibalo a nga tlhela a hlawuleriwa oditi eka xiyimo xa nkankunguhato kumbe nxungeto.

**Xana ndzi nga langutela yini loko ndzi rhumeriwile eka oditi?**

Loko u fanele ku tiyisisiwa naswona phurosese ya ntiyisiso yi hetisisiwile, timhaka ta wena ta xibalo ti nga ha rhumeriwa eka oditi tanihi xiphemu xa phurosese ya vulandzelelanawu ya SARS. Leswi a swi vuli leswaku oditi yi sungurile. U fanele ku rindzela papila ra Xitiviso xa Oditi ra ximfumo (laha oditi yi nga averiwa oditara yo karhi).

**Xana hi wa hi magoza lawa ndzi faneleke ku ma teka loko ndzi hlawuleriwile oditi?**

Oditi yi ehleketeleriwa ku sungula ntsena endzhakukaloko Xitiviso xa Oditi xa ximfumo ku suka eka oditara yo karhi xi humesiwile ku ya eka muhakelaxibalo. Loko Matsalwa lama faneleke (matsalwa mo seketela) ma komberiwile eka Xitiviso, u fanele ku rhumela Matsalwa lama faneleke eka SARS emikarhini yo karhi leyi vuriweke eka Xitiviso. Hi le tlhelo, malulmiselo ma ta endliwa na wena ku endla oditi leyi endleriwaka ehofisini eka nkarhi lowu ku lulameleke. Tihakelo to kandziyisa ti nga vuyiseriwa ku suka eka SARS laha oditi endleriwaka kona, loko ku ve swilaveko swin’wana swi fikelerile. Matsalwa lama faneleke ma ta hambana hi ku ya hi muxaka wa xibalo na xikopu xa oditi. U komberiwa ku tsundzuka leswaku SARS yi nga tlhela yi kuma matsalwa mo seketela ku suka eka vandla rin'wana na rin'wana ra vunharhu. Matsalwa lama faneleke ma tsakeriwa ku va ma ri eka xivumbeko xa xitironiki naswona malulamiselo ma nga endliwa na Vatokoti va Forensiki va Xitironiki ku kopa leswi ku suka eka tisisiteme ta wena ta khomphyutara. Loko u ri eFiler, u nga sikena matsalwa ma wena leswi faneleke no swi sevha eka eFiling eka khomphyutara ya wena. Nghena eka eFiling, nghenisa matsalwa ma wena lama faneleke no ma rhumela hi ku tirhisa eFiling. U komberiwa ku tsundzuka ku tlilika ‘submit’ ku kota ku rhumela switsariwa leswi lavekaka ku ya eka SARS. Hi le tlhelo u nga endla malulamiselo na oditara yo karhi (mutirhi wa SARS) loyi a kombisiweke epapileni ku ta teka Matsalwa lama faneleke kumbe ku swi heleketa.

**Swiletelo swa Nkoka:**

* Tihlanganise na oditara yo karhi (mutirhi wa SARS) loyi a nga boxiwa epapileni.
* Linki yo nghenisa matsalwa lawa ya faneleke eka eFiling ya kumeka ntsena loko u kumile papila leri kombelaka matsalwa lawa ya faneleke (langutisa eka swiletelo leswi faneleke eka eFiling):
  + Nghenisa Matsalwa lama faneleke tanihi laha u komberiweke ha kona eka papila leri vuriweke laha henhla.
  + Endzhaku ka loko matsalwa lawa ya faneleke ya nghenisiwile, tlilika batheni ya ‘submit’ ku ya rhumela eka SARS. U KOMBERIWA KU TSUNDZUKA leswaku endzhaku ka ku rhumela matsalwa lama faneleke, linki yi ta pfala naswona u nge he koti ku nghenisa matsalwa man'wana lama faneleke.
* Tiyisisa leswaku papila ra ntiyiso leri nga rhumeriwa hi SARS ri katsiwile loko u rhumela Matsalwa lama faneleke eka eFiling kumbe hi ku tirhisa rhavi, tanihileswi ri nga na rheferense ya ba-khodi yo hlawuleka leyi hlanganisaka Matsalwa lama faneleke eka tirhekhodo ta wena ta xibalo.
* Tiyisisa leswaku swiyimo leswi landzelaka swa landzeleriwa loko Matsalwa lama faneleke mo seketela swi nghenisiwa:
  + Muxaka wa fayili wu nga va pdf, .doc, .docx, .xls, .xlsx, .jpg na .gif ku kotisa SARS ku vona matsalwa.
  + Mpimo wa le henhla lowu pfumeleriwaka hi tsalwa i 2MB naswona nhlayo ya le henhla ya 20 wa matsalwa yi nga ha nghenisiwa.

Loko wo tshuka u lave ku mpfuno wo engetelela, tihlanganise na oditara yo karhi (Mutirhi wa SARS) loyi a boxiweke eka Xitiviso xa Oditi.

**Xana ndzi nga langutela yini eka oditi?**

  U nga langutela leswi landzelaka:

* Xitiviso xa Oditi xi ta kombisa xikopu xa masungulo xa oditi;
* Xitiviso laha switsariwa swo engetelela swi lavekaka;
* Oditara ya SARS yi ta humesa Papila ra Mpasiso laha oditi yi endleriwaka ehofisini ya mululamisi wa ntlheriso;
* Maendlelo hinkwawo ma Covid-19 ma ta landzeleriwa mikarhi hinkwayo enkarhini wa oditi.
* Swiviko swa mafambelo ma goza ra oditi swi ta humesiwa emikarhini ya a 90 wa masiku ma khalendara ku sukela esikwini ra Xitiviso xa Oditi;
* Loko ku ri na vuyiselo wa mali leyi u faneleke ku hakeriwa yona, vuyiselo wa mali a wu nga hakeriwi enkarhini wo endliwa ka oditi.

Swiviko swa mafambelo swi nge tirhi loko ku ve SARS yi ri na nhleketo wa leswaku swi ta sivela kumbe ku veka ekhombyeni mbuyelo wa oditi.

Hi ntumbuluko wa yona, oditi i phurosese leyi nga tsakiseki loko ku fananisiwa na ntiyisiso naswona xikopu xi nga anama. Oditi yi nga hetisisiwa eka nkarhi wun’wana na wun’wana ku sukela eka 30 wa masiku ya ntirho ku fikela eka 12 wa tinhweti, na ku tlurisa, hi ku ya hi ku nonoha ka mhaka, nhlayo ya tithiransakixini leti ku tirhaniwaka na tona na xiyimo xa ntirhisano hi muhakelaxibalo.  
SARS yi nga kombela vuxokoxoko byo engetelela kumbe matsalwa yan’wana lawa ya faneleke eka oditi hinkwayo. Loko u nga hlamuli hi ku rhumela matsalwa lawa ya faneleke loko ya komberiwile, SARS yi ta endla nhlelelo hi ku landzela vuxokoxoko lebyi yi nga na byona kumbe lebyi kumiweke eka vandla ra vunharhu.

SARS yi nga endla nhlahluvo wa wa ntiyiso, lowu hungutiweke kumbe wa lembexibalo leri hundzeke hi ku ya hi mpimaniso.

Loko wo tshuka u lave ku pfuniwa ku ya emahlweni, tihlanganise na oditara yo karhi (mutirhi wa SARS) loyi a boxiweke eka Xitiviso wa papila ra oditi.

**Xitsundzuxo xa Nkoka:** Swa antswa ku hlamula eka swivutiso hinkwaswo nkarhi wolowo. Vahakelaxibalo kanganyisaka va nga langutana na mixupulo loko ko tshuka ku kumiwile leswaku ku humelerile ntivisohansi.

**Xana ndzi nga langutela yini loko oditi yi hetisisiwa?**

Emaheteleleni ya oditi, hi ta tsakela ku:

* Laha ku nga boxiwa mifambelaniso leyi nga va ka kona, ku ta humesiwa Papila ra Mivuyelo ya Oditi leri kombisaka swiyimo swa mihlahluvo leyi ringanyetiweke eka 21 wa masiku ma bindzu. SARS yi ta nyika muhakelaxibalo kwalomuya ka 21 wa masiku ma bindzu ku hlamula eka Papila ra Mivuyelo ya Oditi.
* Hetisisa oditi eka 90 wa masiku ma bindzu ku sukela eka siku leri matsalwa hinkwawo mo seketela ma nga kumiwa hi rona.
* Nyika Hetisiso wa Papila ra Oditi leri hlamuselaka swiyimo swa nhlahluvo (ku katsa na mitsengo) loko ku kumeka leswaku xiyimo xa wena xa xibalo xi hoxekile kumbe ku nyika Hetisiso wa Papila ra Oditi ku hetisisa oditi laha ku nga endliwangiki mivuyelo.

SARS yi fanele ku tiyisisa leswaku xiyimo xa xibalo lexi tivisiweke xi fambelana na xinawana xa xibalo lexi faneleke. Loko xi kumeka leswaku xi hoxekile, nhlelelo wu nga ha endliwa.

U nga langutela Papila ra Mivuyelo ya Oditi leri kombisaka mivuyelo ya oditi loko se yi hetisiwile, handlekaloko wo susa ntshunxa mfanelo yo kuma papila ro tani. U fanele ku hlamula Papila leri ra Mivuyelo ya Oditi eka 21 wa masiku ma ntirho ku kombisa ntwanano wa wena kumbe ku kanetana na mifambelaniso leyi ringanyetiweke, ndhwalo wa mixupulo ya ntivisohansi na/kumbe ntswalo. U fanele ku tlhela u nyika vumbhoni ku seketela vonelo ra wena laha u kanetaka no nyika (swi)xivangelo na vumbhoni bya leswaku hikokwalaho ka yini mixupulo ya ntivisohansi na/kumbe ntswalo swi fanele ku ka swi nga sindzisiwi.

U komberiwa ku tsundzuka leswaku Papila ra Mivuyelo ya Oditi a ri tirhi loko ku ve SARS yi na nhleketo wa leswaku ri ta sivela kumbe ku veka ekhombyeni mbuyelo wa oditi.

Nhlamulo eka Papila ra Mivuyelo ya Oditi yi ta tekeriwa nhlokweni eku kumisiseni loko mivuyelo ya oditi leyi ringanyetiweke yi fanele yi tshama kumbe e-e.

Loko SARS ya ha ri na nhleketo wa leswaku nhlahluvo lowu pfuxetiweke wu fanele wu endliwa; kumbe laha muhakelaxibalo a hlawuleke ku ka a nga hlamuli eka Papila ra Mivuyelo ya Oditi, nsindziso wa mixupulo ya ntivisohansi yi nga ha ehleketiwa. Ku hakerisiwa ka levhi eka mixupulo ya ntivisohansi swi fanele swi endliwa laha ntivisohansi wu humeleleke. Phesenteji ya nxupulo yi sukela eka 0% ku fikela eka 200%. Mixupulo ya vukari swinene yi vekeriwile ka vaonhi lava vuyelelaka kumbe vahakelaxibalo lava pfumalaka ntirhisano. Kutani nhlahluvo lowu pfuxetiweke wu ta humesiwa.

Xitiviso xa Nhlahluvo na Hetisiso wa Papila ra Oditi leri hlamuselaka swiyimo wa nhlahluvo (ku katsa na mitsengo) swi ta humesiwa hi ku tirhisa eFiling, imeyili kumbe poso. Vuyiselo wun’wana na wun’wana lowu u faneleke ku hakeriwa yona wu ta hakeriwa endzhaku ka loko oditi yi hetisisiwile naswona loko mitiyisiso yo karhi ya mbuyiselo yi pasile. Nhlahluvo wu nga tlhela wu fikelerisa eka xibalo lexi kolotiwaka SARS. Siku ro hetelela ro hakela ra xikweleti xexo ri ta kombisiwa eka Xitiviso xa Nhlahluvo.

Nhlahluvo wa SARS hi ntolovelo wu hetisisiwa eka malembe manharhu ku sukela eka siku ra nhlahluvo (swibalo swa nhlahluvo leswi nga ri ki swa munhu yena n'wini swo fana na Xibalo xa Malinghena) kumbe ntlhanu wa malembe ku sukela eka siku ra nhlahluvo (swibalo swa nhlahluvo wa munhu yena n'wini ku fana na Xibalo xa Mixavo). Hambiswiritano SARS, yi na mfanelo yo pfula nhlahluvo lowu bumabumeriweke khale laha vuxisi, nkombiso wo hoxeka kumbe laha nkampaluxo wa timhaka ta matsalwa wu nga boxiwa. Ku ya emahlweni, SARS yi na mfanelo yo engetelela siku ra xibumabumelo eka swiyimo swin’wana.

Loko ku ve mbuyelo a wu endliwangi tanihi mbuyelo wa oditi kumbe SARS yi yi le emahlweni hi ku ya hi nhlamulo ya muhakelaxibalo eka Papila ra Mivuyelo ya Oditi, Hetisiso wa Papila ra Oditi ri ta humesiwa hi ku tirhisa eFiling, imeyili kumbe poso.

Loko u vilerisiwa hi nhlahluvo, u nga wu kaneta. Langutisa eka Mikaneto ku kuma vuleteri byo hlaya eka phurosese yaleyo.

Loko u vilerisiwa hi nhlahluvo wa ntiyiso hi ku ya hi pimaniso, u nga rhumela ntlheriso lowu heleleke no lulama eka 40 wa masiku ma bindzu ku sukela eka siku ra nhlahluvo kumbe siku ro pfala leri vuriweke hi SARS.

Loko u lava mpfuno wun’wana na wun’wana endzhaku ka hetisiso wa oditi, tihlanganise na Contact Centre ya SARS eka 0800 00 7277.

**Phurogireme ya Mpaluxo hi Ntsakelo**

Hi mikarhi hinkwayo, enkarhini wa ntiyisiso kumbe oditi, muhakelaxibalo a nga tshunelela Yuniti ya Mpaluxo hi Ntsakelo ku endla mpaluxo hi ntsakelo. Langutisa eka phurogireme ya Mpaluxo hi Ntsakelo ku kuma vuleteri byo hlaya eka phurosese yaleyo.